
	Par atzinuma sniegšanu
bērnu nometnes darbībai



           Veselības inspekcijas Sabiedrības veselības departamenta Kurzemes kontroles nodaļā  (turpmāk – Inspekcija) 2025.gada 7.maijā tika saņemts elektroniski sagatavots un izsūtīts no mājas lapas www.nometnes.gov.lv iesniegums Nr.15564 par Inspekcijas atzinuma sniegšanu Upesgrīvas pamatskolai par slēgta tipa diennakts nometni telpās un ārpus telpām “Vasaras raibumi” darbības uzsākšanu Uguņciemā, Vandzenes pagastā, Talsu novadā (turpmāk - Nometne). Nometni paredzēts īstenot Upesgrīvas pamatskolas un tās internāta telpās laika posmā no 2025.gada 28.jūlija līdz 2025.gada 1.augustam ar maksimālo dalībnieku skaitu – 30. 
Saskaņā ar Ministru kabineta 2009. gada 1. septembra noteikumu Nr. 981 "Bērnu nometņu organizēšanas un darbības kārtība" 9.5. punkta prasībām, ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem, Inspekcijas atzinums par nometnes gatavību darbības uzsākšanai nav nepieciešams.
Inspekcija informē, ka 2024.gada 17.oktobrī tika veikta  plānveida kontrole Upesgrīvas pamatskolā un tās internāta telpās. Par kontroles rezultātiem 2024.gada 18.oktobrī sagatavots kontroles akts Nr. 00467924 un līdz ar to Inspekcijas atzinums par Nometnes gatavību darbības uzsākšanai nav nepieciešams.







Sabiedrības veselības departamenta
Kurzemes kontroles nodaļas vadītājas p.i.                                                               Ieva Blumfelde 

